《过丰城简陈元水》
明代·陈子升

雨过江城赤日寒，此中知有草堂宽。虬须似雪吟时撚，鸟迹和云篆处看。

乱后畏居宾客列，悲深难语弟兄欢。陶公归去非常傲，故对閒人道下官。

作者简介：（1614—1673）明末清初广东南海人，字乔生。陈子壮弟。明诸生。南明永历时任兵科右给事中，广东陷落后，流亡山泽间。工诗善琴。有《中洲草堂遗集》。